open-index/open-wikipedia-markdown huggingface dataset:
Arendal Privatbank

**Arendal Privatbank** var en kredittbank opprettet i Arendal i 1875 av Axel Nicolai Herlofson, Thomas Heftye og Anders D. Geelmuyden, med førstnevnte som banksjef. Aksjekapitalen var 1 million kroner fordelt på 250 aksjer a 4000 kr.

Banken var første leietaker i Havnegaten 2 i Arendal. Banken gikk i realiteten konkurs allerede to år etter oppstarten, men banken ble drevet videre i ni år grunnet korrupsjon og dårlige rutiner eller mangel på rutiner. Gjelden til Herlofsen, broren og Strømsbu sag var tilslutt på 12 millioner kroner, tilsvarende hele formuen til Kristiansands befolkning, eller seks milliarder etter verdien i 2012. Det viste seg at Herlofson kontrollerte seg selv og aldri utarbeidet vedtekter for driften i banken. Avsløringen av personlig gjeld til banken på 900 000 kr samt direkte bedragerier førte til konkurs i banken i 1886, og dette ført igjen til Arendalskrakket, noe som fikk store konsekvenser for Arendal som by og for mange av innbyggerne. Det var en kjedereaksjon av konkurser innen næringslivet i byen, og de to andre bankene i byen gikk også med i dragsuget. Hendelsen regnes som slutten på Arendals storhetstid og byens posisjon som Norges fremste sjøfartsby. Arbeidsledigheten gikk raskt opp til 50%. Herlofson ble tiltalt og dømt til seks års straffearbeid.

Etter konkursen av banken flyttet Samholdsbevegelsen inn i lokalene i Havnegaten, og drev butikk der i en kort periode. Bygget ble også på slutten av 1980-tallet brukt som bank, da Sørlandsbanken hadde filial der.

## Litteratur
*Johannes G. Torstveit: *Storsvindel bankkrakk og nytt politisk parti 1886-88, Arendal 1886-1888*, Arendals Tidende, 2012

## Kilder
*Agderposten – Hadde hatt 6 milliarder i gjeld
Oxylides

***Oxylides*** er en slekt av glansvinger som tilhører underfamilien stjertvinger (Theclinae).

## Utseende
Små til middelsstore stjertvinger (vingespenn 25-30 millimeter) med brede, avrundede vinger, bakvingen med tre korte stjerter. Oversiden er brun med et hvitt område nær bakvingens bakkant, eller blåaktig med svarte ytterkanter, undersiden hvit med rødbrune tverrstreker.

## Utbredelse
Slekten er utbredt i Vest- og Sentral-Afrika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Oxylidini Eliot, 1973
******* slekten *Oxylides* Hübner, 1819 – 7 arter
******** *[[Oxylides albata]]* (Aurivillius, 1895)
******** *[[Oxylides bella]]* Aurivillius, 1899
******** *[[Oxylides binza]]* Berger, 1981
******** *[[Oxylides faunus]]* (Drury, 1773)
******** *[[Oxylides feminina]]* (Sharpe, 1904)
******** *[[Oxylides gloveri]]* Hawker-Smith, 1929
******** *[[Oxylides stempfferi]]* Berger, 1981

## Litteratur

## Eksterne lenker
* 
* Brower, Andrew V. Z. 2007. [''Oxylides'' i The Tree of Life Web Project, http://tolweb.org/ http://tolweb.org 
* www.funet.fi – Oxylides
Seyni Kountché

**Seyni Kountché** (født 1. juli 1931 i Fandou, Niger, Fransk Vest-Afrika, død 10. november 1987 i Paris, Frankrike) var en nigersk offiser og politiker for Parti Progressiste Nigérien-Rassemblement Démocratique Nigerien fra djerma-folkegruppen. I 1974 styrtet han regjeringa til Nigers første president, Hamani Diori, og fram til 1987 styre han landet som militært statsoverhode. Nigers nasjonalstadion, Stade Général Seyni Kountché, er oppkalt etter ham. 

## Referanser
Pavol Hurajt

**Pavol Hurajt** (født 4. februar 1978 i Poprad, Prešov) er en slovakisk tidligere skiskytter som deltok under Vinter-OL 2006 i Torino, Italia og under Vinter-OL 2010 i Vancouver, Canada. På 15&nbsp;km fellesstart under lekene i Canada tok Hurajt en bronse.

## Referanser


## Eksterne lenker
* 
* 
* 
*  Resultater på The-Sports.org
Nikolaj Tikhonov

**Nikolaj Aleksandrovitsj Tikhonov**, russisk Николай Александрович Тихонов, (født 14. mai 1905 i Kharkiv, død 1. juni 1997 i Moskva) var Sovjetunionens statsminister fra 1980 til 1985.

Han var utdannet ingeniør i 1930 og arbeidet den første tiden i Dnipropetrovsk, byen hvor han fikk sin utdanning. Her møtte han Leonid Brezjnev, den fremtidige lederen av Sovjetunionen. Han ble med i kommunistpartiet og ble sjefsingeniør på Lenin metallurgiske verk i Dnipropetrovsk i 1941 og sjef for hele verket ved slutten av tiåret. Midt på 1950-tallet ble han viseformann i Gosplan, og i 1966 ble han fullverdig medlem av sentralkomiteen etter å ha vært medlem uten stemmerett i fem år. Fra 1979 var han også medlem av Politbyrået i Sovjetunionen.

Da Mikhail Gorbatsjov kom til makta i Sovjetunionen i 1985, hadde han en plan om å fornye byråkratiet, deriblant også de mest konservative medlemmene av Politbyrået. Nikolaj Ryzjkov erstattet da Tikhonov, som da var eldste medlem av Sovjetunionens lederskap, som statsminister. Fram til 1989 var han likevel med i ledelsen i landet, men da mistet han plassen i sentralkomiteen. Resten av livet bodde han i stillhet på sin datsja.

## Heder
* Leninordenen 9 ganger
* Arbeidets røde flaggs orden 2 ganger
* Røde stjernes orden
* Stalinprisen to ganger
* Flere medaljer og utenlandske tildelinger
* Et monument av ham er reist i fødebyen Kharkiv

## Referanser


## Kilder
* *[[Hvem Hva Hvor]]* 1982 side 99 ISBN 82-516-0862-7
* Engelsk Wikipedias artikkel om Nikolai Tikhonov besøkt 15. april 2012
Aija

:*For kvinnenavnet, se [[Aija (navn)]].*

**Aija** er hovedstaden for provinsen Aija og for distriktet Aija og ligger i regionen Ancash i Peru. Byen ligger om lag 3&nbsp;363 moh. og har 1&nbsp;270 (2005) innbyggere.

## Eksterne lenker
* Aija i World Gazetter
Deutsches Technikmuseum Berlin

**Deutsches Technikmuseum Berlin** (**DTMB**) (norsk: *Tysk teknisk museum i Berlin*) er et museum i Kreuzberg i Berlin. Det ble stiftet 1983 som *Museum für Verkehr und Technik* (museum for trafikk og teknikk) og fikk sitt nåværende navn i 1996.  Museet ser seg som en etterfølger av over 100 tekniske samlinger i Berlin gjennom flere hundre år, sist samlingen til et trafikkmuseum i DDR (i Hamburger Bahnhof). Museet har et utstillingsområde på mer ennr 25.000&nbsp;m² og blir årlig besøkt av 500&nbsp;000 mennesker. Tyngdepunkter i utstillingen er skips- og jernbanetrafikk i og rundt Berlin, samt øl-, smykke- og energiproduksjon i Tyskland.

## Referanser


## Eksterne lenker
*
Ali Saibou

**Ali Saibou** (født 1940 i Dingajibanda, Ouallam arrondissement, Niger, Fransk Vest-Afrika, død 31. oktober 2011 i Paris, Frankrike; IPA: [aˈli sɛˈbu]) var en nigersk offiser og politiker for Mouvement National pour la Société du Développement-Nassara (fra 1989) fra djerma-folkegruppen. Fra 1987 til 1993 tjente han som Nigers tredje statsoverhode.

Saibou kom fra samme landsby som Seyni Kountché, men de var ikke beslektet. Han ble tidlig interessert i en militær karriere, og han studerte så ved den forberedende skolen i Saint-Louis, Senegal fra 1954, og ble så med i det første senegalesiske tirailleur-regiment. I 1960 deltok han i kamper i Kamerun, hvor han ble såret.

Da Niger ble uavhengig i 1960, ble Saibou overført til den nye nigerske hæren som sersjant. Han gikk så på offiserskole, og i 1969 ble han gjort til kommandant for en enhet i N'guigmi. Etter å ha flyttet til en ny enhet i Agadez, fikk han rangen kaptein. Saibou støttet Kountché i hans statskupp i 1974, og han brakte sine soldater fra Agadez til Niamey. Som belønning ble han forfremmet til major, gjort til minister for den rurale økonomien og klimaet, og 20. november ble han gjort til stabssjef.

Likevel var Kountché mistenksom mot Saibou, og i juni 1975 fjernet han Saibou fra regjeringa og ba han trekke seg fra sin militære stilling. Saibou møtte dette ved å be om å få pensjonere seg, noe som skal ha fjernet Kountchés tvil. Saibou forble lojal fram til Kountchés død 10. november 1987.

Deretter sikret Saibou seg sin nominasjon til det øverste militære råd som Koutchés etterfølger, og etterpå sendte han sine rivaler til utlandet på diplomatiske oppdrag, og han gjorde Mouvement National pour la Société du Développement-Nassara til det eneste lovlige partiet i landet. I 1989 fikk han godkjent en ny grunnlov, og det året stilte han som eneste kandidat i presidentvalget i desember.

På begynnelsen av 1990-tallet førte studentdemonstrasjoner og tuaregenes angrep på Tchin-Tabaraden til nasjonalkonferansen i 1991, som avviklet militærstyret og gjorde Saibou nesten maktesløs. På partikongressen i mars det året klarte han å holde på sin stilling som partileder, med god støtte fra hæren. Men senere samme år hindret nasjonalkonferansen ham fra å delta i det planlagte presidentvalget, og på en ny partikongress i november ble han erstattet som partileder av Tandja Mamadou. Etter Mahamane Ousmane ble valgt til president, trakk Saibou seg fra sin stilling 16. april 1993, og dro tilbake til hjemlandsbyen. Han døde 31. oktober 2011.

## Referanser
Qzone

**Qzone** (kinesisk: QQ空间) er et kinesiskspråklig nettsted for sosiale nettverk. Det ble etablert av det kinesiske internettselskapet Tencent i 2005. Brukerne kan skrive blogger, dagbøker, sende fotografier og lytte til musikk.

I januar 2009 hadde Qzone oppnådd mer enn 200 millioner brukere, og antallet har siden steget ytterligere. Det er sterkt utbredt i Folkerepublikken Kina.

## Eksterne lenker
*
Mahamane Ousmane

**Mahamane Ousmane** (født 20. januar 1950 i Zinder, Niger, Fransk Vest-Afrika) var en nigersk politiker for Convention démocratique et sociale-Rahama. Fra 1993 til 1996 tjente han som Nigers fjerde president – den første som var demokratisk valgt. Han har fortsatt å stille i presidentvalgene etter han ble styrtet i et statskupp 27. januar 1996, og fra desember 1999 til mai 2009 var han Nasjonalforsamlingens president. Hans parti er et viktig politisk parti som for tiden er i opposisjon.

## Referanser
Chu Chaoxin

**Chu Chaoxin** (kinesisk: 褚朝新) er en kinesisk journalist og mikroblogger. Det var han som i mars 2012 var først ute med å bekjentgjøre at den avdøde britiske forretningsmannen Neil Heywood (død i november 2011 i Chongqing) etter alt å dømme ble tatt livet av. Han trakk i bloggen ingen forbindelseslinjer til den ledende kommunistiske politikeren Bo Xilais hustru Gu Kailai, antagelig fordi han ikke var kjent med noen slik mulig forbindelse. Bloggposten utløste en rykte- og spekulasjonsflom på weibo og andre kinesiske internettfora, og kort tid etter ble Bo Xilao fjernet fra sine politiske verv.
Motmakt

**Motmakt** er en norsk frihetlig sosialistisk organisasjon, som gjennom direkte aksjon kjemper for et statsløst, klasseløst samfunn. Organisasjonen er tilknytta det internasjonale Anarkismo.net-prosjektet.

Motmakt arrangerte den 7. september 2011 *Hinsides statssosialismen* med Noam Chomsky, på Litteraturhuset i Oslo, og har ved flere anledninger arrangert folkekjøkken for å sette fokus på overproduksjon og det de mener er umoralsk matkultur.

## Referanser


## Eksterne lenker
* 
*
Colin N’kee

**Colin Ngelingono N'kee** (født 14. januar 1991) er en norsk fotballspiller. Han har som senior spilt for Strømsgodset, Strømmen og Lørenskog.

## Eksterne lenker
*
Rolf Kaarby

**Rolf Kaarby** (født 6. oktober 1909, død 7. mars 1976) var en norsk kombinertløper og skihopper. 

Han vokste opp på Kårby i Hof i Vestfold, men flyttet i ung alder til Oslo og representerte SFK Lyn. Han tok sølvmedalje i kombinert i VM i Chamonix i 1937. I Sollefteå i 1934 ble han nummer 10 i spesielt hopp.

## Referanser


## Litteratur
* Hermann Hansen, Knut Sveen: *[http://urn.nb.no/URN:NBN:no-nb_digibok_2010080303001 VM på ski '97 Trondheim]*. Adresseavisens Forlag, Trondheim 1996. ISBN 82-7164-044-5, s. 49 og 57 (digitalisert av Nasjonalbiblioteket)
* Tore Asplin: *[http://urn.nb.no/URN:NBN:no-nb_digibok_2008081504069 Heia Hof! – Hof Idrettslag 100 år]*. Hof Idrettslag 1998. ISBN 82-992235-4-7, s. 19
* 

## Eksterne lenker
*
Þórodds þáttr Snorrasonar

***Þórodds þáttr Snorrasonar*** («Torodd Snorrasons tått») er en tått, en kort islendingesaga fra 1200-tallet. Historien foregår i Trøndelag og Jemtland ca år 1026&ndash;27 og handler om en ferd foretatt av Torodd Snorrason på kong Olavs vegne til Jemtland for å kreve inn skatt, slik det fortelles i kapittel 141 i *[[Olav den helliges saga]]* i *[[Heimskringla]]*.

Torodd Snorrason var en islending i kong Olavs tjeneste. Han mistrivdes med lediggangen ved kongens hird, og meldte seg til et risikabelt oppdrag som skatteoppkrever i Jemtland. Fortellingen har et eventyrpreg, hvor Torodd og hans følgesvenn underveis både tas til fange hos en bonde og møter en menneskeetende trollkjerring. De reddes av Arnljot Gelline som introduseres i dette kapittelet av sagaen. Historien foregår i julens gjestebud og «fønningslag» (sammenskuddsgilde). Torodd vendte hjem til Island den påfølgende sommeren.

## Referanser


## Se også
* *[[Jökuls þáttr Bárðarsonar]]*, en annen tått som tilsvarer et kapittel fra samme saga.

## Eksterne lenker
* heimskringla.no, norrøn fulltekst av tåtten.
* https://heimskringla.no/wiki/Soga_um_Olav_den_heilage, nynorsk fulltekst av ''Olav den helliges saga.
Foliokonto

**Foliokonto** er en brukskonto i banken som kan disponeres uten varsel, ment for daglige inn- og utbetalinger. Lav eller ingen rente. Kalles også bankinnskudd «på folio»  (egentlig foliovilkår). Begrepet brukes ofte til å omtale bankers konto i Norges Bank.

## Norges Bank
Alle norske banker må ha en konto i Norges Bank hvor de plasserer det meste av sin ansvarlige kapital («reserver»). Kontoen brukes til transaksjoner mellom Norges Bank og bankene (øke/minke basispengemengden), uttak av kontanter fra Norges Bank og transaksjoner mellom bankene.

Denne kontoen er en foliokonto og renten de mottar heter foliorenten, bedre kjent som styringsrenten. Innskudd over en gitt innskuddskvote mottar reserverenten som er foliorenten minus en prosent.

## Eksterne lenker
* Foliokonto  (Lederkilden.no/ordliste)
* Folio – Bankinnskudd (Store norske leksikon)
* Hvordan styrer Norges Bank renten din? (Aftenbladet)
* Foliokonto (Sparebanken Hemne)
Valget i Liberia 1857

**Valget i [[Liberia]] i [[1857]]** var et presidentvalg. Resultatet var seier til den sittende president, Stephen Allen Benson.

## Referanser
Sune Almkvist

**Sune Almkvist** (født 4. februar 1886 i Uppsala, død 8. august 1975) var en svensk bandy- og fotballspiller.

Sune Almkvist regnes som den første svenske bandystjernen og ledet sitt lag IFK Uppsala til en rekke triumfer. Uppsala vant i 1907 det første svenske mesterskapet som ble arrangert og Almkvist var med på å vinne 11 mesterskap i perioden 1907-1920. Ingen andre har så mange SM-gull. Han var dessuten den første formannen i Sveriges bandyforbund. Dette vervet hadde han fra 1925 til 1950. Almkvist utga flere bøker om bandy.

Almkvist startet karrieren i *Upsala Gymnasisters Hockeyklubb* som 15-åring i 1901. Klubben vant dette året Nordiske lekers vandrepokal etter å ha beseiret Stockholms Hockeyklubb 2-0. Han var også med på å vinne denne turneringen i 1905. I 27-1-seieren over *Krigsskolen* skåret han hele 19 mål.

Almkvist spilte fire landskamper i fotball i 1908, blant annet i fotballturneringen i de olympiske leker i 1908.

## Meritter
* Klubber: Upsala Gymnasisters Hockeyklubb og IFK Uppsala 
* Svenske mesterskap: 11 (1907, 1910, 1911, 1912, 1913, 1915, 1916, 1917, 1918, 1919 og 1920)
* Landskamper i bandy: 2
* : 4

## Referanser


## Eksterne lenker
*
Parlamentsvalget i Belgia 1857

**Parlamentsvalget** ble avholdt i Belgia i 1857. I valget til representantkammeret var resultatet seier for det Liberale parti, som vant 70 av 108 seter. Valgdeltagelsen var på 85,0%, men bare  personer (2% av landets befolkning) hadde stemmerett.

## Resultater
### Representantkammer

## Referanser
Bergsbok

**Bergsbok** (*Bergsbók*, *Bergs abóta bók*) er en islandsk bok, en kodeks, fra ca år 1400. Håndskriftet er oppbevart i Kungliga Biblioteket i Stockholm som Isl. perg. fol. 1. Boka er på 209 blad i størrelse 318 × 238 mm. En faksimileutgave ble utgitt i 1963.

## Innhold
Boka inneholder seks større sagatekster:

*Den større saga om Olav Tryggvason (Óláfs saga Tryggvasonar en mesta)
*Rekstefja
*Dråpa om Olav Tryggvason
*Lilja
*Geisli
*Saga om Olav den hellige

Bergsbok er eneste kilde til Dråpa om Olav Tryggvason og fullversjon av Rekstefja. Den er også det eneste av to kjente håndskrifter som inneholder fullversjon av Geisli av den islandske skalden Einar Skuleson.

I tillegg også en rekke mindre sagaskrifter, som:
* Hallfred Vandrådeskalds saga (Hallfreðar saga)
* Færøyingenes saga (Færeyinga saga)
* Fosterbrødrenes saga
* Tåtten om Torvald den vidfarne (Þorvalds þáttr víðfǫrla)
* Tåtten om Ragnvald Raude (Rögnvalds þáttr ok Rauðs)
* Tåtten om Ogmund Dott Ögmundar þáttr dytts
* Tåtten om Torvald Tasalde Þorvalds þáttr tasalda
* Sveins þáttr ok Finns
*Rauðúlfs þáttr
* Tåtten om Tidrande og Torhall Þiðranda þáttr ok Þórhalls
* Tåtten om Svade og Arnor Kjerringnese Svaða þáttr ok Arnórs kerlingarnefs
* Tåtten om Torhall Knapp Þórhalls þáttr knapps
* Eindriða þáttr ilbreiðs
* Tåtten om Olav Geirstadalv, Óláfs þáttr Geirstaðaálfs
* Tåtten om Egil Side-Hallsson Egils þáttr Síðu-Hallssonar

## Eiere av Bergsbok
Midt på 1500-tallet var Bergsbok i norske eie hos Oslo-kjøpmannen Knut Orm. Etter dette var boka hos Peder Hanssøn Litle, slottshøvding på Akershus (1536–1551) som fikk boka innbundet. Senere, på 1600-tallet, kom boka til Danmark og var i 1650-årene i den danske samleren Jørgen Seefelds eie. Senere på 1600-tallet kom boka i svensk eie.

Fem personer har skrevet randnoter i boka oppgjennom årene. Den første var Jon Simonsson (1512-1575, lagmann i Christiansand og Agdesidens lagdømme 1545-1575) som har skrevet mer enn 100 noter i boka. Den andre, som har skrevet 16 noter, er ukjent. Den tredje var islendingen Jón Guðnason på 1590-tallet.

Ifølge den islandske litteraturhistorikeren Jón Helgason har Bergsbok hatt 6 eller 7 blad til. Dette med henvisning til Jón Guðnasons notat om at «*Her fauttis Jtt Bladt i bogen*» (s 198) og «*Hier vanttar Eitt Blad j Bokina Broder Min*» (s 199)

## Referanser
Helmelk

**Helmelk** er kumelk med et fettinnhold på minimum 3,5 prosent, det vil si at det meste av fløten ikke er fjernet. Helmelk må ifølge Melkevareforskriften ikke være oppblandet med separert eller på annen måte helt eller delvis skummet melk. Naturlig har kumelk en fettprosent på rundt 3,8 prosent, men denne kan variere noe avhengig av blant annet fôr og sesong.

I Norge var helmelk inntil 2016 definert som melk der ingen bestanddeler var fjernet. I slutten av 2011 fikk Tine tillatelse til å fjerne fett fra helmelken. Fra 1. januar 2016 ble forskriften endret slik at helmelk betegner all melk med fettprosent 3,5 eller høyere. Med dette regelverket kan fettinnholdet i helmelken standardiseres til et fast nivå.

Vanligvis blir melken homogenisert og pasteurisert. Slik melk kalles også H-melk (homogenisert melk).

## Referanser
Telemark Høyre

**Telemark Høyre** var partiet Høyres fylkesorganisasjon i Telemark. I 2019 ble Telemark Høyre slått sammen med Vestfold Høyre til Vestfold og Telemark Høyre forut for sammenslåingen av fylkene.

## Ledere etter 1953
Ledere etter etableringen av Telemark stortingsvalgkrets i 1953:

*Didrik Cappelen 1953–1962
*Gustav A. Gudbrandsen 1962–1968
*Knut Eggen 1968–1969
*Gunnar Odd Hagen 1969–1974
*Kittil Prestholdt 1974–1976
*Jan Helge Jansen 1976–1986
*Bjørn Ravlo 1986–1990
*Arvid Gjengedal 1990–1994
*Håvard Haukvik 1994–1998
*Edvard Mæland 1998–2004
*Kari Fosso 2004–2010
*Gunn Marit Helgesen 2010–2019

## Stortingsrepresentanter
Innvalgt for Høyre fra Telemark stortingsvalgkrets (etablert i 1953):

* Sveinung O. Flaaten (1961–1965)
* Torstein Tynning (1965–1985)
* Sven T. Falck (1981–1985)
* Jan Helge Jansen (1985–1989)
* Ingvald Godal (1985–2001)
* Kari Lise Holmberg (2001–2009)
* Torbjørn Røe Isaksen (2009–2017)
* Solveig Sundbø Abrahamsen (2017-)

## Telemark Unge Høyre
Unge Høyres virksomhet i Telemark har sin opprinnelse i yngre konservatives foreninger som ble dannet i 1890-årene. Noen ungdomsforeninger begynte etter hvert å bruke navnet «Unge Høyre». Unge Høyres Landsforbund ble dannet i 1922, og Unge Høyres fylkesorganisasjon i Telemark ble dannet i 1936. Den politiske aktiviteten ble forbudt under okkupasjonen, men Unge Høyres fylkesorganisasjon og foreninger i alle byene i Telemark ble reorganisert etter frigjøringen i 1945. I 2018 ble Telemark Unge Høyre slått sammen med Vestfold Unge Høyre til en felles fylkesorganisasjon, Vestfold og Telemark Unge Høyre.

## Referanser
H-melk

**H-melk** (forkortelse for **homogenisert melk**) er helmelk som er fettstabilisert ved behandling i homogenisator, clarifikator eller stabilisator.   

Selv om all H-melk er helmelk, gjelder ikke det omvendte. Ordene er altså ikke synonymer, men brukes i praksis om hverandre fordi så godt som all melk i Norge homogeniseres.

## Referanser
Erichsens konditori

**Erichsens konditori** var et konditori i Nordre gate i Trondheim fra 1856 til 2007. Ernst Erichsen grunnla familiebedriften Erichsens konditori og kafé, som den gang lå rett bak Vår Frue kirke. Med bakgrunn fra konditorskole i Tyskland og byens første sjokoladefabrikk leverte han varer fra Vardø i nord til Lillehammer i sør. Eksempelvis til kroningen av kong Karl XV i 1860 leverte Ernst Erichsen den store kroningskaken. Det samme gjorde han i 1873 til kroningen av kong Oscar II. Med etableringen av Freia og Nidar ble konkurransen for stor, og fabrikken nedlagt og driften ble bare konditori, kafé og butikk.

I 1886 tok sønnen og senere stortingsmann Ole Erichsen over driften. I 1912 kjøpte han gården i Nordre gate 8 og flyttet konditoriet dit. Det ble bygd om og åpnet i 1914. Hans sønn Odd Erichsen overtok driften i 1920 og igjen hans sønn, Eyolf Erichsen fulgte som leder fra 1949. I 1985 tok femtegenerasjons Ole Erichsen over driften.

I 2007 ble familiebedriften lagt ned etter 151 års drift, og kafeens inventar og gjenstander ble solgt på auksjon.

## Referanser
Saguia el-Hamra

**Saguia el-Hamra** (arabisk الساقية الحمراء, **al-Saqiyah al-Hamra'a**, "Rød kanal") er sammen med Río de Oro, et av de to territoriene som dannet den spanske provinsen Spansk Sahara etter 1969. Navnet kommer fra vannveien som går igjennom hovedstaden.

Saguia el-Hamra opptar den nordlige delen av Vest-Sahara og ligger mellom den 26. breddegrad og 27°50'N. Byen Cape Bojador skiller mellom regionene. Hovedstaden er El Aaiún (Laâyoune), og den innbefatter også byen Smara.

Territoriet har sitt navn fra en elv som tidvis oppstår: Saguia el-Hamra. Elven renner vest fra sør for El Farcya til den når Atlanterhavet i Laayoune.

Området er ca.  km² noe som utgjør omtrent en tredje del av landet.

## Eksterne lenker
* Saguia-el-Hamra hos britannica.com
Skjersjøelva

**Skjersjøelva** (også skrevet **Skjærsjøelva**) er en elv i Nordmarka, Oslo. Elva springer ut fra Skjersjøen og renner 2,8 kilometer sørøstover til Maridalsvannet ved Hammeren. Elva inngår i den vestre gren av nordmarksvassdraget. I dette vassdraget var tømmerfløtingen viktig helt til 1960-tallet. Langs elva finnes rester av forbygninger fra denne tiden.

Ved nedre del av elva lå det i tiden 1793 til 1872 en stangjernshammer, som ga navnet til området Hammeren. Senere ble det bygget kraftverk her, Hammeren kraftstasjon som ble satt i drift i 1900. Dette er det eneste kraftverket innenfor Oslos grenser, og samtidig landets eldste som fortsatt er i drift.

Elva ligger i hele sin lengde innenfor Maridalen landskapsvernområde.

## Se også
* Liste over elver i Oslo

## Referanser




## Eksterne lenker
* Skiforeningen, markadatabasen om Skjærsjøelva, med bilder
Troms Høyre

**Troms Høyre** var partiet Høyres fylkesorganisasjon i Troms.

I februar 2018 ble Troms Høyre slått sammen med Finnmark Høyre til Troms og Finnmark Høyre.

## Ledere fra 1974 til 2018
*Arne Nic. Sandnes 1974–1976
*Hermann K. Sørensen 1976–1980
*Raymond Skoglund 1980–1984
*Helge Schjølberg 1984–1986
*Svein Ludvigsen 1986–1990
*Jorhill Andreassen 1990–1991
*Nils Jokstad 1991–1994
*Åge Konradsen 1994–2002
*Terje Olsen 2002–2010
*John Helland 2010–2012
*Geir-Inge Sivertsen 2012–2018

## Stortingsrepresentanter
Innvalgt for Høyre fra Troms stortingsvalgkrets (etablert i 1953):

* Frithjov Meier Vik (1954–1965)
* Martin Buvik (1965–1977)
* Arnljot Norwich (1977–1989)
* Margit Hansen-Krone (1977–1989)
* Svein Ludvigsen (1989–2001)
* Åge Konradsen (2001–2005)
* Elisabeth Aspaker (2005–2017)
* Kent Gudmundsen (2013-)

Elisabeth Aspaker var statsråd i Erna Solbergs regjering fra 16. oktober 2013 til 20. desember 2016. Regina Alexandrova møtte da på Stortinget som vara for Aspaker.

## Referanser
Helmholtznotasjon

**Helmholtznotasjon** er et musikalsk system for å navngi noter i den vestlige musikks kromatiske skala, utviklet av den tyske forskeren Hermann von Helmholtz. 
Mens fysikken angir tonehøyde med frekvenstall i enheten Hertz, bruker musikken bokstaver, spesialtegn og grafiske symboler for å kjennetegne et visst utvalg av tonehøyder. Med helmholtznotasjon kalles den midterste oktavens c (261,6 svingninger/sekund) enstrøken c, **'. Tonen c i oktaven over, tostrøken c, **', og i oktaven under, lille oktavs c, *c*. Det er også vanlig i Norge å bruke et tilsvarende system med tall i stedet for apostrofer, slik at vi får *c¹* og *c²* for hhv. enstrøken og tostrøken c. En skala i helmholtznotasjon starter alltid på noten *C* og slutter på *H* (*C*, *D*, *E*, *F*, *G*, *A*, *H*) (internasjonalt kalles H for B), og får navn tilsvarende enkelttoner, altså f.eks. *enstrøken oktav* eller *tostrøken oktav*. Helmholtznotasjon er ett av to systemer for å navngi noter i de forskjellige oktaver; det andre er scientific pitch notation.

## Referanser


## Eksterne lenker
* Music theory online: staffs, clefs & pitch notation
* Octaves and the Major-Minor Tonal System
Lille Åklungen

**Lille Åklungen** er et mindre vann 258 meter over havet i Nordmarka, Oslo. Vannet er demmet opp med en forholdsvis stor demning, som i sin tid gjorde dette til et betydelig vannreservoar for byen. Vannet har tilsig fra Store Åklungen i nord, og utløp i sør gjennom Pinabekken til Sognsvann.
Det går skogsbilvei langs vestsiden av vannet, og det er godkjent bålplass ved vannet.

## Se også
* Liste over innsjøer i Oslo

## Referanser




## Eksterne lenker
* 
* Skiforeningen, markadatabasen om Lille Åklungen
Vest-Agder Høyre

**Vest-Agder Høyre** var partiet Høyres fylkesorganisasjon i Vest-Agder. Den 3. februar 2018 ble Vest- og Aust-Agder Høyre slått sammen til Agder Høyre.

## Ledere fra 1945 til 2018

*August Skeibrok 1945–1950
*Just Salvesen 1950–195?
*Bjarne Sande 195?–1957
*Albert Omdal 1957–1964
*Ragnar Strømme 1964–1967
*Tore Hansen Tangen 1968–1970
*Bjarne Nesheim 1971–1975
*Thor Albert 1976–1981
*Reinhard Lillebø 1982–1987

*John G. Bernander 1988–1989
*Ansgar Gabrielsen 1989–1990
*John Sverre Hjemlestad 1991–1993
*Trygve Soteland 1994–1995
*Ånen Werdal 1996–1998
*Kirsten Huser Leschbrandt 1998–2004
*Peter Skovholt Gitmark 2004–2008
*Ole Guttorm Ihme 2008–2014
*Harald Furre 2014–2018

## Stortingsrepresentanter
Innvalgt for Høyre fra Vest-Agder stortingsvalgkrets (etablert i 1953):

* Sverre Walter Rostoft (1954-1957, 1965-1969)
* Kaare Steel Groos (1958–1961)
* Kolbjørn Stordrange (1969–1977)
* Tore Austad (1977–1989)
* Ole Frithjof Klemsdal (1981–1989)
* John G. Bernander (1989–1993)
* Ansgar Gabrielsen (1993–2005)
* Anne Berit Andersen (2001–2005)
*Peter Skovholt Gitmark (2005–2013)
* Ingunn Foss (2013-)
* Norunn Tveiten Benestad (2013-)

## Referanser
EW (andre betydninger)

**EW**, **Ew**, **eW** eller **ew** kan bety:
*Entertainment Weekly, amerikansk ukeblad
*Ellsworth County, fylke i Kansas, USA ofte forkortet EW

## Personer
*E.W. Kenyon, amerikansk baptist og pastor
*Georg E.W. Møller, dansk arkitekt
*Emma Watson
Jo Munthe-Kaas Sandvik

**Jo Munthe-Kaas Sandvik** (født 5. juni 1916, død 16. januar 2008) var en norsk pedagog, antroposof og steinerskolepionér. Sammen med blant andre Karl Brodersen var han en av de lærerne som startet steinerskolen i Oslo i 1945. Han utgav også flere bøker og artikler og var en profilert kulturpersonlighet på 1940- og 50-tallet.

Han var sønn av musikkforskeren Ole Mørk Sandvik og pianistinne Nanna Rønneberg Munthe-Kaas. Hans bror var bergverksdirektør Per Munthe-Kaas Sandvik.

## Bøker
* Sanger for skole og hjem, Aschehoug, 1991
* Sanger: En- og flerstemmige sanger hentet fra O.M. Sandviks fire sangbøker, Aschehoug, 1996

## Referanser


## Litteratur
* Nekrolog i *Aftenposten* 1. februar 2008 av Svein Bøhn
Markedsoperasjoner

**Markedsoperasjoner** (engelsk: *open market operations*) er en sentralbanks metoder for å øke eller minke basispengemengden («bankenes pengemengde») gjennom kjøp og salg av verdipapirer (gjeldsbrev), for eksempel statsobligasjoner. Sentralbanken oppretter penger ved kjøp og dermed øker basispengemengden, mens ved salg vil pengene som gis til sentralbanken taes ut av sirkulasjon og basispengemengden minke. Økt basispengemengde vil normalt senke bankenes renter mens redusert basispengemengde vil heve dem.

Markedsoperajoner og fastsettelse av rentenivåene på sentralbankens lånetjenester (eksempelvis styringsrenten) er en sentralbanks metoder for å regulere pengemengden («publikums pengemengde»). Sentralbanken kan kun regulere og ikke styre da økning eller minking i pengemengden styres av hvor mye publikum og staten låner i forhold til nedbetalinger. Den viktigste faktoren her er bankenes utlånsrente, og det er den sentralbanken fokuserer på å styre. Økning i pengemengden gir utslag i verdien av valutaen i forhold til andre valutaer, inflasjon (prisstigning) i konsumprodukter, og har periodevis gitt sterk økning i prisene i investeringsmarkeder som boligmarkedet og aksjemarkedet.

## Norges Bank

Norges Bank bruker primært F-lån og F-innskudd for å styre bankenes ansvarlige kapital («reserver») mot ønsket nivå.

Norges Bank bruker følgende markedsoperasjoner:

*F-lån
*F-innskudd
*Finstyrende operasjoner
*Valutabytteavtaler
*Lån i utenlandsk valuta

## Eksterne lenker

* Markedsoperasjoner (Store norske leksikon)
* Markedsoperasjoner (Norges Bank)
* Forskrift om bankers adgang til lån og innskudd i Norges Bank mv. (Lovdata)
Global Assessment of Functioning

**Global Assessment of Functioning (GAF)** er en numerisk skala fra 0 til 100 som benyttes av psykiatere og leger som en subjektiv rangering av den sosiale, yrkesmessige og psykologiske funksjonsdyktigheten til voksne mennesker, dvs hvor bra man møter varierende livsproblemer. Skalaen er presentert og beskrevet i DSM-IV-TR på side 34.
Østfold Høyre

**Østfold Høyre** er partiet Høyres fylkesorganisasjon i Østfold. Fylkesleder er René Rafshol, og Gjermund Krogstad er fylkessekretær.

Østfold Høyre har 11 representanter i fylkestinget etter fylkestingsvalget i 2023. Thor Hals er leder i fylkestingsgruppen.

Tage Pettersen er Østfold Høyres stortingsrepresentant for perioden 2025–2029.

## Organisasjonshistorikk
Høyre organiserte seg i byene (kjøpstedene) Fredrikstad, Sarpsborg og Halden og i de fleste landkommunene i Smaalenenes amt med egne grunnlovsforeninger og en amtsgrunnlovsforening så tidlig som høsten 1883.

Byene og landdistriktene var egne valgkretser ved stortingsvalgene frem til 1953. Høyres distriktsorganisasjoner for byene og for landdistriktene i Østfold ble slått sammen til én fylkesorganisasjon i 1954.

På grunn av etableringen av Viken fylke i 2020, ble Østfold Høyre oppløst til fordel for Viken Høyre ved utgangen av 2018. Østfold fortsatte da som et stortingsvalgdistrikt. I 2024 ble Viken fylke oppløst og de tidligere fylkene gjenopprettet. Med dette ble også Østfold Høyre reetablert som en fylkesorganisasjon for Høyre.

## Fylkesledere etter 1954

*Erling Due 1954–1958
*Rolf Koren 1958–1962
*Kaare Hagem 1962–1965
*Harald Just Pedersen 1965–1966 (fung.)
*Kjell Holme 1966–1970
*Ralph Aanonsen 1970–1974
*Sigurd Holemark 1974–1978
*Ragnar J. Sørensen 1978–1980
*Sigurd Holemark 1980–1982
*Børre Stokke 1982–1986
*Unni Gangnæs 1986–1990
*Martin Engeset 1990–2000
*Brede Bøe 2000–2001
*Kjellaug Nakkim 2001–2004
*Tor Prøitz 2004–2008
*Tage Pettersen 2008–2016
*René Rafshol 2016–2018, 2023–d.d.

## Stortingsrepresentanter
Innvalgt for Høyre fra Østfold stortingsvalgkrets (etablert i 1953):

* Erling Fredriksfryd (1953–1965)
* Svenn Stray (1958–1985)
* Per Sonerud (1965–1969)
* Georg Apenes (1977–1989)
* Sigurd Holemark (1981–1993)
* Bente Bakke (1985–1989)
* Kjellaug Nakkim (1989–2001)
* Martin Engeset (2001–2009)
* Ingjerd Schou (2001–2005, 2009–2025)
* Bengt Morten Wenstøb (2013–2017)
* Eirik Milde (2013–2017)
* Tage Pettersen (2017–)

## Referanser


## Eksterne lenker
*
Reserverenten

**Reserverenten** er renten bankene får på sin foliokonto i Norges Bank på innskudd over kvoten for innskudd. Reserverenten er foliorenten («styringsrenten») minus 100 basispunkter (1%). Beløpet under kvoten mottar foliorenten. 

## Eksterne lenker

* Ord og uttrykk (Norges Bank)
Syrmoptera

***Syrmoptera*** er en slekt av glansvinger som tilhører underfamilien stjertvinger (Theclinae).

## Utseende

Små til middelsstore stjertvinger (vingespenn 25-30 millimeter) med brede, avrundede vinger, bakvingen med tre korte stjerter. Oversiden er brun med et hvitt område nær bakvingens bakkant, eller blåaktig med svarte ytterkanter, undersiden hvit med to brune tverrstreker.

## Utbredelse
Slekten er utbredt i Vest- og Sentral-Afrika.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Oxylidini Eliot, 1973
******* slekten ***Syrmoptera*** Karsch, 1895
******** *[[Syrmoptera amasa]]* (Hewitson, 1869)
******** *[[Syrmoptera bonifacei]]* Stempffer, 1961
******** *[[Syrmoptera caritas]]* Libert, 2004
******** *[[Syrmoptera homeyerii]]* (Dewitz, 1879)
******** *[[Syrmoptera melanomitra]]* Karsch, 1895
******** *[[Syrmoptera mixtura]]* (Hulstaert, 1924)
******* usikker plassering
******** ? *[[Syrmoptera androgyna]]* Joicey & Talbot, 1921 – usikkert om denne hører til her

## Eksterne lenker
* 
* Brower, Andrew V. Z. 2007. [''Syrmoptera'' i The Tree of Life Web Project, http://tolweb.org/ http://tolweb.org 
* www.funet.fi – Syrmoptera
* Bilder av ''Oxylides'' og ''Syrmoptera'' sp.
Helleristningene på Leiknes

**Helleristningene på Leiknes** er et av Norges største og mest spektakulære veideristningsfelt fra eldre steinalder. Feltet ligger på et svaberg et par kilometer sør for Korsnes i Tysfjord kommune, Nordland, på vestsiden og helt i munningen av Tysfjorden. Berget har fra gammelt av vært kalt *Dyreberget*, så ristningene må ha vært kjent lokalt i lange tider. Feltet ble imidlertid oppdaget av arkeologer først i 1915. Det ble første gang beskrevet inngående av Gutorm Gjessing i 1932. Feltet er skiltet av Nordland fylkeskommune.

Hovedfeltet dekker nesten 500 m², Det inneholder 33 mer eller mindre fullstendige dyrefigurer, alle framstilt som konturtegning og ganske naturtro, slik at det stort sett er meget enkelt å artsbestemme dem.  De fem dyreartene er svane, elg, rein, bjørn og spekkhogger. Den største figuren er spekkhoggeren som er hele 7,6 meter lang. Men den kanskje mest kjente figuren er av to svaner som er tegnet sammen.

Normalt er helleristninger hugget i bergflaten, men Leiknesfeltet tilhører en gruppe veideristninger som er slipt inn i berget. Man antar at dette er et alderdommelig trekk, og at dette kanskje er noen av de aller eldste ristningene, kanskje så gamle som 9000 år før nåtid.  

## Referanser


## Litteratur
* Gutorm Gjessing: Arktiske helleristninger i Nord-Norge. *Instituttet for Sammenlignende Kulturhistorie Serie B Skrifter XXI*, Oslo 1932.

## Eksterne lenker
* Leiknes 1:  
* Leiknes 2:
Bad Boy (sang fra 1959)

**«Bad Boy»** er en rock and rollsang som ble komponert og fremført av Larry Williams. Han ga ut sin originalinnspilling på singel i 1959. Williams versjon har b-dur som grunnakkord. Teksten handler om en gutt som er mest av alt opptatt av musikkstilen rock and roll, noe hans omgangskrets har vanskelig for å akseptere. De bruker dette mot han hver gang han utfører rampestreker. Etter hver setning er det en bass-røst som sier enten «he's a bad boy» eller «bad boy». Singlens b-side, «She Said Yeah», ble senere innspilt av The Rolling Stones (utgitt på Out of Our Heads  i 1965) og Paul McCartney (utgitt på Run Devil Run i 1999).

## Musikere og instrumenter på original
*Larry Williams: piano, vokal
*Rene Hall: gitar
*Jewell Grant: barytonsaksofon
*Plas Johnson: tenorsaksofon
*Ted Brinson: bass
*Earl Palmer: trommer

## The Beatles' versjon
Larry Williams fylte 30 år den 10. mai 1965, den dagen The Beatles var booket i studio for å spille inn «Bad Boy» (og «Dizzy Miss Lizzy», også skrevet av Williams). Etter fire tagninger var grunnkompet klart for videre pålegg. John Lennon la på orgel og vokal, McCartney elektrisk piano, Ringo Starr tamburin og George Harrison sologitar (som er dobbelt innspilt). The Beatles sløyfet bass-røsten som var med på originalen, og de spiller sangen i c-dur.

I likhet med «Dizzy Miss Lissy», ble «Bad Boy» spesielt innspilt for det amerikanske albumet Beatles VI som ble utgitt 14. juni 1965. I Storbritannia ble den først utgitt 10. desember 1966 på samlealbumet A Collection of Beatles Oldies.

«Bad Boy» ble sporadisk spilt av The Beatles på jobber de hadde i 1960, 1961 og 1962.

### Musikere og instrumenter på The Beatles' versjon
*John Lennon: rytmegitar, orgel, vokal
*Paul McCartney: bass, elektrisk piano
*George Harrison: sologitar (innspilt to ganger)
*Ringo Starr: trommer, tamburin

## Referanser
Helleristningene på Dalbo

**Helleristningene på Dalbo**, Bærum kommune, er det største helleristningsfeltet i Akershus. De første av ristningene ble oppdaget sent på 1950-tallet, men flere er kommet til opp gjennom årene, og det er ikke umulig at det kan ligge flere ukjente felt i området.

På slutten av 1980-tallet ble helleristningene gjennomgått og beskrevet av Einar Østmo, som kunne fastslå at det dreier seg om i alt 83 figurer fordelt på ett større og sju mindre felt rundt tunet på Dalbo. Det største, Dalbo I, inneholder 37 figurer. Samtlige går inn i den tradisjonen som kalles jordbruksristninger, og som skriver seg fra bronsealderen. Motivene domineres av skipsristninger, skålgroper, enkelte fotsåler og ett enkelt solkors samt en del mer ubestemmelige figurer. Feltene er skiltet av Akershus fylkeskommune.

## Litteratur
Einar Østmo: Helleristninger av sørskandinaviske former på det indre Østlandet. *Universitetets Oldsaksamlings Skrifter. Ny rekke nr. 12.* Oslo 1990

## Eksterne lenker
* 
* 
*
Zhang Zeduan

**Zhang Zeduan** (tradisjonell kinesisk: 張擇端, forenklet kinesisk: 张择端, pinyin: *Zhāng Zéduān*, Wade-Giles: *Chang Tse-tuan*, stilnavn: 正道, *Zhèng Dào*, født ca 1085 i Dongwu i provinsen Shandong i Kina; død ca 1145) var en kinesisk maler under Song-dynastiet.

Zhang Zeduan var sntagelig hoffmaler under den nordlige Song-tiden og stilte seg kritisk overfor det sørlige Song. Det lille man vet om ham er hva som skrives i kolofoner på hans bilder, som en viss Zhang Zhu forfattet i 1186.

Det mest berømte kunstverket til Zhang Zeduan er den såkalte Qingmingrullen, som viser scener fra Song-hovedstaden  Bianliang (i dag: Kaifeng).

## Referanser


## Eksterne lenker
* 
* „'China's Mona Lisa' makes a rare appearance in Hongkong“, The New York Times, 3. juli 2007
ViS-prisen for forskningsjournalistikk

**ViS-prisen for forskningsjournalistikk** er en pris for god forskningsjournalistikk innstiftet av Vitenskapsakademiet i Stavanger (ViS). 

Prisen er på 50 000 kroner og er finansiert av avisene Aftenposten, Adresseavisen, Bergens Tidende, Fædrelandsvennen og Stavanger Aftenblad. ViS-styret deler ut prisen etter forslag fra en nominasjonskomité på fem medlemmer oppnevnt av Vitenskapsakademiet i Stavanger, avisene som finansierer prisen, Norsk Presseforbund, Norsk pressehistorisk tidsskrift, og en medieforsker.

## Prisvinnere
* 2011: John Hultgren og Ingeborg Moe i Aftenposten for *«en tankevekkende artikkelserie hvor de avdekket hvordan offentlige oppdragsgivere har forsøkt å påvirke forskningsresultater i prosjekter som de har finansiert»*
* 2012: Øyvind Arntsen for det historisk/arkeologiske reportasjeprogramet *[[Museum - et program om norsk historie|Museum]]* på NRK P2
* 2013: *[[Morgenbladet]]*s redaksjon for «et lengre forskningsjournalistisk virke, med stigende kvalitet på dekningen de senere årene».
* 2014: Universitetsavisa *[[På Høyden]]* ved redaktør Dag Hellesund for «avisens journalistiske dekning av vesentlige forskningspolitiske og forskningsetiske spørsmål».
* 2015 Silje Pileberg for sin artikkel «Drapsdømt for jordskjelv» fra tidsskriftet Plot. «Gjennom glitrende fortellerkunst har hun satt lys på et av samtidens mest komplekse vitenskapelige prinsipper – usikkerhet og føre-var-prinsippet»
* 2016 Ingrid Spilde og Ida Kvittingen, forskning.no for artikkelserien forskningen du aldri får se
* 2017 Hanne Østli Jakobsen for sine artikkelserier i Morgenbladet om de lyse og mørke sidene ved forskning og formidling.

## Referanser
Soga om Gull-Tore

***Soga om Gull-Tore*** (*Þorskfirðinga saga* eller *Gull-Þóris saga*; «Sagaen om Torskefjordingene» eller «Gull-Tores saga») er en islendingesaga fra tidlig på 1300-tallet. Historien foregår i Þorskafjörður vest på Island i landnåmstiden og handler om storbonden *Tore Oddsson*, hans eventyrlige reiser sammen med naboen *Hyrningur* og tvist med Hyrningurs far *Hall*. Fortellingen har i sin yngste versjon et eventyrpreg som tyder på at forfatteren har lånt fra fornaldersagaene.

Historien begynner med at Odd Skrauta, Tores far, og familien kommer til Island. De bosetter seg i Torskefjorden og blir naboer med Hall på Hofstaðir. Tore og Hyrningur reiser i viking; de deltar i krig og skattejakt, møter et troll og vinner en stor gullskatt fra drager som bodde i en hule nord for Kjempenes hav. Disse dragene hadde en gang selv vært vikinger. Når Tore og Hyrningur vender hjem, kommer Tore opp i uenighet med Hall, som krever en del av skatten. Tore dreper både Hall og hans eldste sønn, men bevarer vennskapet med Hyrningur.

Sagaen er kjent fra et håndskrift (AM 561 qu.) fra ca år 1400; den ble oversatt til dansk i 1898. En eldre versjon av sagaen må ha eksistert før 1280, da stoff fra denne ble sitert i Landnåmabok; som henviste til sagaen under navnet *Þorskfirðinga saga*. I de yngste manuskriptene kalles den *Gull-Þóris saga*. Oversatt til nynorsk i 2014 av Børge Nordbø.

## Referanser
Tenuto

**Tenuto** (italiensk, av *tenere*, «å holde») er en anvisning brukt i musikknotasjon.

Den nøyaktige betydning av *tenuto* er avhengig av den musikalske sammenhengen den opptrer i. Det kan være *hold noten i sin fulle varighet (eller lenger, bruk [[rubato]])*, eller *spill noten litt sterkere*. Med andre ord, kan en tenutomarkering endre enten dynamikken eller varigheten til en note. Uansett angir markeringen at noten får en ekstra vekt eller betydning.

Tenutomarkeringen kan få annerledes betydning dersom den opptrer sammen med andre artikulasjoner. Hvis den står sammen med en staccato, kan betydningen være omtrent det samme som staccatoprikker under en bue: Non legato eller atskilt. Om den opptrer sammen med en marcato, får tenuto sin mening som full eller ekstra varighet. Hvis det er en rekke tenutomarkeringer etter hverandre, vil utøveren gjerne spille notene litt atskilt, og samtidig med en del aksent.

## Notasjon

*Tenuto* kan noteres på tre måter:
#Ordet *tenuto* skrevet over passasjon som skal spilles *tenuto*.
#Forkortelsen *ten.* skrevet over noten eller passasjen som skal spilles *tenuto*.
#En vannrett strek, omtrent så lang som et notehode, plassert rett over eller under noten som skal spilles *tenuto* (som i illustrasjonen).

## Referanser

*David Fallows, "Tenuto." *Grove Music Online* red. L. Macy. (Lest 15. mai 2006) http://www.grovemusic.com
Zachariah Rapola

**Zachariah Rapola** er en sørafrikansk forfatter og filmskaper. Han vant Noma-prisen i 2008 for boken *Beginnings of a Dream*, som kom ut i 2007.

Rapola har studert film i hjemlandet, Frankrike og Danmark, og har fått utgitt skrifter i Sør-Afrika, USA og Danmark. I 2000 fikk han stipend og ble en del av University of Iowas internasjonale skriveprogram, og i 2001 gav han ut debutromanen sin, ungdomsromanen *Stanza on the Edge*. Han har også deltatt i «Crossing Borders Programme», et skriveprogram for sørafrikanske forfattere utviklet av British Council og Lancaster University.

I 2005 gav han ut *Stanza and the Jive Mission*, oppfølgeren til *Stanza on the Edge*. Basert på karakterene i disse bøkene har han skrevet en TV-serie i 13 deler. Andre spin-off-produkter som tegneserie og fotobok ble også utviklet.

Andre utgivelser er bøker som *The Contact*, *Lesiba the Calligrapher*, *Rituals for Martha*, *Androgena's Jigsaw Puzzle* og *Born on a Train*.

## Referanser


## Eksterne lenker
* bookslive.co.za – Oppslag om tildelingen av Noma-prisen
Kontrollansvar

**Kontrollansvar** er i norsk rett navnet på det ansvaret en selger har ved forsinket levering (kjøpsloven § 27) og mangelfull levering (kjøpsloven § 40). Det kalles også hindringsansvar. Det innebærer at selgeren blir erstatningsansvarlig uten at det er nødvendig å påvise skyld slik at det er et objektivt ansvar. Men selgeren går fri dersom misligholdet skyldes (1) en hindring (2) som ligger utenfor hans kontroll og (3) som han ikke kunne forutse på avtaletiden og (4) som han heller ikke kunne overvinne eller unngå følgene av. Et typisk eksempel vil være at man har solgt en bil som skal leveres om en uke, og bilen brenner opp dagen etter uten at selgeren kan lastes for det. Ansvaret omfatter noe færre tapsposter enn skyldansvaret, såkalt indirekte tap hos kjøperen er selgeren ikke ansvarlig for.  

Kontrollansvarsregelen erstattet det som tidligere ble kalt *objektivt ansvar med [[force majeure]]-unntak* (kjøpsloven av 1907 § 24), og lignende regler er etterhvert innført i en rekke andre kontraktsrettslige lover, blant annet husleieloven og avhendingsloven som gjelder salg av fast eiendom

## Litteratur
* Anders B. Mikelsen, *Hindringsfritak*, Oslo 2011, ISBN 978-82-05-41527-0
Overtru fra Yttersia

***Overtru fra Yttersia*** er det fjerde studioalbumet fra Neograss, utgitt i 2012.

## Sporliste

# «Nøkken, Draugen og Huldra» (Bekkevold/Andreassen)&nbsp;– 19:55
# «Legenden» (Bekkevold/Andreassen)&nbsp;– 9:53
# «Avskjed» (Bekkevold/Andreassen)&nbsp;– 6:52

## Personell

;Neograss
:*Emil Bekkevold – Vokal, Banjo, Dulcimer, Munnharpe, Seljefløyte
:*Tore Morten Andreassen – Akustisk gitar, Mellotron
:*Åsmund Wilter Kildal Eriksson – Kontrabass
:*Aleksander Kostopoulos – Trommer
:*Benjamin Mørk – Mellotron, Piano

*Tromsø Kammerorkester
*Thorsten Dulsrud – Trommesett
*Kjetil Andreassen – Palmsteel
*K.M. Myrland – Fortellerstemme og moral
 
;Teknisk
*Produsenter – Emil Bekkevold, Tore Morten Andreassen
*Lydtekniker – Emil Bekkevold, Håkon Elias Pettersen
*Mix – Emil Bekkevold

## Eksterne lenker
*